**ПРЕССЪОБЩЕНИЕ**

**Провеждане на здравно-информационна кампания за превенция на социално значими заболявания - диабет и затлъстяване**

Отдел „Спорт и превенции”, към Дирекция „Социални дейности, здравеопазване и спорт“ при Община Бургас и Дирекция „Профилактика на болестите и промоция на здравето“ - РЗИ Бургас,организират здравно-информационна кампания сред деца и подрастващи за превенция на хроничните незаразни болести - диабет и затлъстяване.

В рамките на кампанията е планирано да се проведат: кулинарно състезание **„Аз се храня здравословно. А ти?“,** беседи за здравословен начин на живот, изработване на рисунки и колажи.

Кулинарното състезание ще се проведе на **19.11.2019 год. от 10:30 часа** в училищния стол наСУ „Добри Чинтулов“, гр. Бургас. Участници в състезанието са ученици от начален етап /IV клас/ от СУ „Йордан Йовков“ и СУ „Добри Чинтулов“, гр. Бургас.

Отборите ще приготвят и презентират пред своите връстници, преподаватели, медицински специалисти и гости на събитието здравословни ястия и плодови салати.

По време на кампанията ще се организират изложба, дегустация и дискусия как да водим здравословен начин на живот.

Партньор на кулинарното състезание е фирма „Тодорка Йорданова“ ЕООД, гр. Бургас.

14.11.2019